obec liptovská teplička, obecný úrad, ul. š. garaja 398/16

059 40 liptovská teplička

Lipt. Teplička, dňa

28.10.2016

**Z Á P I S N I C A**

Napísaná v priebehu XXI. zasadnutia Obecného zastupiteľstva, konaného dňa 28.10.2016 v miestnosti **zasadačka obecného úradu**

Prítomní:

Poslanci Obecného zastupiteľstva: viď prezenčná listina

Ospravedlnení poslanci: Ján Bohunčák, Ľuboslav Koreň, Jozef Kupčov

Neospravedlnení poslanci:

Ostatní prítomní:

Predsedajúci oznámil, že Obecné zastupiteľstvo bolo zvolané v stanovenej lehote a že všetci poslanci Obecného zastupiteľstva boli na toto písomne včas pozvaní. Ďalej konštatuje, že z celkového počtu **9** poslancov Obecného zastupiteľstva je prítomných **6** poslancov, teda o obecnom zriadení uznášania schopné.

Overovateľov zápisnice menuje

**1. Bc. Renáta Mezovská 2. Jaroslav Géci**

**P R O G R A M:**

1. Organizačné záležitosti
2. Rozpočtové opatrenie č. 5/2016
3. Schválenie žiadosti o NFP projekt „Rozšírenie vodovodu – ulice Bory a Pod úbočou“
4. R ô z n é :

* Predaj pozemku
* Obecný podnik
* Žiadosť o pridelenie bytu

K bodu 1

Starosta obce privítal všetkých prítomných na zasadnutí OcZ.

Za overovateľov zápisnice boli schválení poslanci Bc. Renáta Mezovská a Jaroslav Géci.

Za návrhovú komisiu poslankyne Mgr.Smolárová Jana a Adriana Bulavová. Za zapisovateľku Anna Maliková.

Hlasovanie poslancov: ZA: 6 PROTI: 0 ZDRŽAL SA:0 Neprítomní:3

Za: Mgr. Jana Smolárová, Adriana Bulavová, Bc. Renáta Mezovská, Jaroslav Géci, Ing. Juraj Kondula, Martin Jurčík

Proti: 0 Zdržal sa: 0 Neprítomní: Ján Bohunčák, Ľuboslav Koreň, Jozef Kupčov.

Starosta obce predniesol program rokovania s tým, že sa vypúšťa bod 3 / bolo prejednané na OcZ 21.10.2016/ a zároveň podal návrh na doplnenie programu o návrh na schválenie člena komisie OcZ p. Tomáša Gajdoša a schválenie žiadosti o NFP projekt „Úprava potoka Teplička- III.etapa“ , čo OcZ jednohlasne schválilo.

k bodu 2

Obecné zastupiteľstvo v Lipt.Tepličke schválilo

Rozpočtové opatrenie č. 5/2016 /viď príloha/

-schválilo

zmenu účelu použitia prostriedkov z Rezervného fondu nasledovne:

a/ zrušilo

Uznesenie č.61/2016 bod b, /10 000€ na výstavbu chodníka spojnice na ul. Š.Nahalku a Kobyliarky/

b/navyšilo

čerpanie na dobudovanie parkovacej a hracej plochy v športovom areáli o 9 000 €

c/ navyšilo

čerpanie na rekonštrukciu budovy zdravotného strediska o 1 000 €

k bodu 3

Obecné zastupiteľstvo v Lipt.Tepličke

dalo predbežný súhlas

k predaju pozemku v prospech žiadateľa Ing. Jána Dratvu, Ráztocká 604/11, 059 40 Liptovská Teplička na základe odporúčania stavebného úradu kde: žiada o odkúpenie pozemku KN-C č. 2675/4 a to vo výmere cca 137,5m2, ktorý je vo vlastníctve Obce evidovaný ako zastavané plochy a nádvoria. Ďalej žiada o odkúpenie KN-C č. 2658/1 o výmere cca 121 m2, ktorý je taktiež vo vlastníctve Obce evidovaný ako zastavané plochy a nádvoria. Následne žiada o odkúpenie pozemku KN-C č. 2673 o výmere 118 m2, ktorý je vo vlastníctve Obce. Týmto spôsobom by žiadateľ dosiahol ucelený stavebný pozemok. Cena za odpredávanú nehnuteľnosť je 15 €/m2.

Obecné zastupiteľstvo

zobralo na vedomie

Informatívnu správu o zriadení obecného podniku, ktorú podal starosta obce.

Obecné zastupiteľstvo

Odporučilo

Nájomníka bytu patriaceho spoločnosti AF Development k nájomnému bytu nachádzajúcemu sa na pozemku KNC č. 2478 a 2480 k. ú. Liptovská Teplička zapísaného na LV č. 2465

byt. č. 1: nachádzajúci sa na 1. poschodí bytového domu, pozostávajúci z 2 obytných miestností a príslušenstva s celkovou podlahovou plochou 30,42 m2 a spoluvlastníckym podielom v pomere3042/82130 na spoločných častiach, spoločných zariadeniach a na príslušenstve bytového domu: Tomáš Bulava

OcZ schválilo

za člena komisie regionálneho rozvoja, služieb a životného prostredia – Tomáša Gajdoša.

OcZ schválilo

a/ Podanie žiadosti o podporu formou dotácie pre rok 2017 podľa § 4 ods. 1, písm. a) zákona

č. 587/2004 Z. z. o Environmentálnom fonde a o zmene a doplnení niektorých zákonov pre oblasť B: Ochrana a využívanie vôd, činnosť BP1 Protipovodňová ochrana – opatrenia na vodnom toku pre rok 2017, na realizáciu projektu: „Úprava potoka Teplička – III. etapa“

b/ schválilo

5 % spolufinancovanie projektu v maximálnej výške oprávnených nákladov v sume

15 000 EUR.

Na záver starosta obce poďakoval prítomným za účasť.

Zasadnutie OcZ bolo ukončené o 17.00 hod.

............................................. ..........................................

JUDr.Ľubomír Ferjančík Mgr. Slavomír Kopáč

prednosta OcU starosta obce

............................................

Anna Maliková

zapisovateľ